Viborger Samler, 1833-10-15
Spanien. Le Moniteur af 4de Octbr. melder: "Kongen af Spanien er død den 29de Septbr. Kl. 3. En fra Hr. de Raineval affærdiget Telegraphdepesche har i Dag overbragt den kongelige Regjering denne Efterretning. Overeensstemmende med Hs. catholske Majestæts sidste Disposition er Enkedronningen udraabt til Regentinde i den unge Dronning Jsabelles Mindreaarighed. Men har beholdt Ministeriet. Madrid var fuldkomment rolig. Endnu i denne Nat afgaaer en Coureer med Befaling til Hr. de Raineval, i den franske Regjerings Navn at erklære, at den har ifinde, saasnart de fornødne Notificationer ere indløbne, at erkjende det nye Monarchie." J Journal des Debats meldes, at hiin Telegraphdepesche var dateret fra Bayonne, den 2den Octbr., men at Gesandtens officielle Depesche først kunde ankomme den 6te. – Der tilføies, at Dronningen havde, i sin Datters Navn taget Regentskabet i Besiddelse, og at der i Forventning af hiin Tildragelse allerede tidligere var udnævnt et Regentskabsraad af fem Personer til Dronningens Bistand. Man nævner Biskoppen (Erkebiskoppen) af Sevilla, Hertugen af Jnfantado og General Castannos; de tvende Andre vare endnu ikke bekjendte. – Jfølge Privatefterretninger var endnu en senere Telegraphdepesche af 30te Septbr. indløben til Paris, ifølge hvilken der vedblev at herske Rolighed i Madrid, og Alle kun syntes beskjæftigede med Høitidelighederne ved den afdøde Konges Begravelse. Jfølge disse Efterretninger skulde Jnfanten Don Franciscode Paula føre Forsædet i RegentskabsraaHaugenenagenaer HERSSEMERTISSE---- det; ogsaa nævner man Hertugen af San Fernando som Medlem af dette. Ved det spanske Hof skal der herske en dump Tavshed; dog vare allerede Rygter i Omløb i Publicum angaaende Ministerialforandringer. Man taler om Afsendelsen af Hr. Zea Bermude, som overordentlig Gesandt til Paris, for med det derværende Cabinet at aftale de fornødne Modificationer i den spanske Forfatning, og den defiinitive Afgjørelse af de portugisiske Anliggender. Som hans Efterfølger i det udenrigske Departement nævnes Grev Ofalla. Paa Børsen i Paris var udbredt det Rygte, at Marschal Bourmont efter et nyt Nederlag udenfor Lissabons Mure havde allerede den 29de Septbr., paa selve Kongens Dødsdag, viist sig. med sin hele franske Generalstab i Spanien, og i hans Følge Jnfanten Don Carlos, for at stille sig i Spidsen for en apostolisk Bevægelse, om hvis Udbrud man næsten slet ikke tvivler. Hine Rygter ere rigtigt nok endnu uhjemlede; men saameget erfarer man, at Marschal Soult allerede den 4de October har udstædt befaling til at lade flere, i de sydlige Stæder i Garnison liggende, Regimenter bryde op til Pyrenæergrændsen, for i Forbindelse med de allerede der opstillede Tropper at danne et Observationscorps. Som Anfører nævner man MarschalClauzel, der allerede den 28de befandt sig i Toulon, for at afgaae til Algier. En Telegraphbefaling afsendtes til Toulon, for at sende et Dampskib efter ham, hvis han allerede var afseilet. Man erfarer ogsaa, at General Subervie er udnævnt til Commandant for Militairdivisionen i Bordeaux. Skulde Bourmonts Tilsyneladelse i Spidsen for carlistiske Rebeller bekræfte sig; saa vilde som Velunderrettede forsikkre – hiint Observationscorps gaae over Pyrenæerne, for i Forening med Dronningens troe Tropper at undertrykke et Forsøg, der kunde have de betænkeligste Følger ikke alene for den pyrenæiske Halvøes Rolighed, men ogsaa for Frankrig selv.